KOMISIJOS REGLAMENTAS (EB) Nr. 163/2007
2007 m. vasario 19 d.
nustatantis sumas, kurias už 2005-2004 prekybos metus cukraus gamintojai runkelių augintojams turi sumokėti dėl susidariusio didžiausios pagrindinio mokesčio sumos ir priskaičiuotos šio mokesčio sumos skirtumo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 18 straipsnio 5 dalį,
atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus rinkų organizavimo (2), ypač į jo 44 straipsnio a punktą,
kadangi:
(1)
Reglamento (EB) Nr. 1260/2001 18 straipsnio 2 dalyje teigiama, kad jeigu pagrindinio mokesčio arba B mokesčio suma yra mažesnė už didžiausią minėto reglamento 15 straipsnio 3 ir 4 dalyje nurodytą sumą, prireikus pakoreguotą remiantis minėto 15 straipsnio 5 dalimi, reikalaujama, kad cukraus gamintojai runkelių pardavėjams sumokėtų 60 % didžiausios sumos ir priskaičiuotos pagrindinio mokesčio arba B mokesčio skirtumo. 2002 m. vasario 20 d. Komisijos reglamento (EB) Nr. 314/2002, nustatančio išsamias kvotų sistemos taikymo cukraus sektoriuje taisykles (3), 9 straipsnio 1 dalyje, kuri toliau taikoma 2005-2006 prekybos metų produkcijai, numatyta, kad minimos mokėtinos sumos nustatomos tuo pačiu metu kaip ir gamybos mokesčio sumos, laikantis tos pačios tvarkos.
(2)
2005 m. rugpjūčio 5 d. Komisijos reglamente (EB) Nr. 1296/2005, koreguojančiame didžiausią B gamybos mokesčio sumą ir iš dalies pakeičiančiame minimalią cukraus sektoriaus B runkelių kainą 2005-2006 prekybos metams (4), didžiausia B mokesčio suma padidinama iki 37,5 % intervencinės balto cukraus kainos. 2007 m. vasario 19 d. Komisijos reglamente (EB) Nr. 164/2007, nustatančiame gamybos mokesčio sumas cukraus sektoriuje 2005-2006 prekybos metams (5), buvo nustatytas pagrindinis mokestis 1,0022 %, o B mokestis nebuvo nustatytas. Dėl šių skirtumų laikantis Reglamento (EB) Nr. 1260/2001 18 straipsnio 2 dalies reikia nustatyti cukraus gamintojų runkelių augintojams mokėtinas sumas už A ir B rūšies standartinės kokybės runkelių toną.
(3)
Cukraus vadybos komitetas nepateikė nuomonės per pirmininko nurodytą laikotarpį,
PRIĖMĖ ŠĮ REGLAMENTĄ:
1 straipsnis
Nustatomos tokios Reglamento (EB) Nr. 1260/2001 18 straipsnio 2 dalyje nurodytos sumos, cukraus gamintojų 2005-2006 prekybos metais mokėtinos runkelių augintojams už standartinės kokybės runkelių toną: už A rūšies runkelius 0,492 EUR, už B rūšies runkelius 18,372 EUR.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. vasario 19 d.